ΓΡΑΠΤΗ ΕΡΩΤΗΣΗ E-0812/03

υποβολή: Maurizio Turco (NI), Marco Cappato (NI),Emma Bonino (NI), Marco Pannella (NI)και Gianfranco Dell'Alba (NI) προς το Συμβούλιο

(17 Μαρτίου 2003)

Θέμα: Πόλεμος κατά των ναρκωτικών στην Ταϊλάνδη

Έχονταςπόψη το γεγονός ότι σύμφωνα με πληροφορίες του UN Wire της 4ης Μαρτίου 2003:

- ο ταϊλανδός Πρωθυπουργός Thaksin Shinawatra επιβεβαίωσε ότι ο ενός μηνός ήδη αγώνας της Ταϊλάνδης για την πάταξη των ναρκωτικών θα επισπευθεί, παρά τις ανησυχίες που ο εισηγητής του ΟΗΕ για τις χωρίς δίκη θανατώσεις, Asma Jahangir, και άλλοι έχουν εκφράσει σχετικά με τις πληροφορίες ότι στο πλαίσιο της εκστρατείας έχουν διαπραχθεί εκτελέσεις με συνοπτικές διαδικασίες· συγκεκριμένα δήλωσε: Η πάταξη θα ενταθεί, σας το εγγυώμαι Μην ανησυχείτε. (Ο) ΟΗΕ δεν είναι πατέρας μου. Αν θέλουν να έλθουν, ας έλθουν. Αν θέλουν να επιθεωρήσουν, ας το κάνουν·

- ο ταϊλανδός Πρωθυπουργός επιβεβαίωσε επίσης ότι, στο πλαίσιο της εκστρατείας πάταξης των ναρκωτικών, η οποία άρχισε την 1η Φεβρουαρίου και πρόκειται να διαρκέσει τρεις μήνες, σκοτώθηκαν πάνω από 1140 άτομα· η αστυνομία δήλωσε επίσης ότι την Παρασκευή, συνελήφθησαν κατά τη διάρκεια της πάταξης 29 501 ύποπτοι· είπαν ότι αξιωματικοί της αστυνομίας ευρισκόμενοι σε άμυνα σκότωσαν 31 άτομα και ότι ναρκωσυμμορίες σκότωσαν τους άλλους· ένας εκπρόσωποςπουργείου επιβεβαίωσε επιπλέον ότι Τίποτα στην εκστρατεία αυτή δεν είναι πάνω από το νόμο·

Εξέφρασε το Συμβούλιο, στις αρχές της Ταϊλάνδης, τις ανησυχίες της ΕΕ σχετικά με τις διαπραττόμενεςπό την αιγίδα της κυβέρνησης δολοφονίες στον πόλεμο για τα ναρκωτικά· Ζήτησε από την κυβέρνηση να σταματήσει τις γενικευμένες αυτές δολοφονίες που είναι αντίθετες με όλα τα διεθνώς αναγνωρισμένα ανθρώπινα δικαιώματα και τις θεμελιώδεις ελευθερίες·

Τι προοδευτικά μέτρα θα εφαρμόσει το Συμβούλιο εάν η κυβέρνηση της Ταϊλάνδης συνεχίσει το μακελειό και αγνοήσει τα διεθνή αιτήματα για τον τερματισμό του·

Έχει το Συμβούλιο επίγνωση του γεγονότος ότι όπως στην Ταϊλάνδη, έτσι και στην Κίνα, τη Μαλαισία, το Βιετνάμ, τη Σιγκαπούρη, το Κουβέιτ, το Ιράν, τις Φιλιππίνες και την Ινδονησία εφαρμόζεται η θανατική ποινή για εγκλήματα που συνδέονται με τα ναρκωτικά, και συμφωνεί ότι ένα βήμα προόδου θα ήταν να τροποποιηθεί η διεθνής σύμβαση για τα ναρκωτικά ώστε να απαγορεύει ρητά τη θανατική καταδίκη, και μάλιστα ενόψει της συνόδου του ΟΗΕ για τα ναρκωτικά η οποία πρόκειται να πραγματοποιηθεί τον Απρίλιο 2003·

Απάντηση

(21 Ιουλίου 2003)

1. Το Συμβούλιο συμμερίζεται τις ανησυχίες των αξιότιμων βουλευτών του ΕΚ για τη δραματική αύξηση των θανάτων που έχουν σχέση με τα ναρκωτικά η οποία σημειώθηκε κατά την πρόσφατη εκστρατεία της κυβέρνησης της Ταϊλάνδης κατά των ναρκωτικών.

2. Το Συμβούλιο εξέφρασε σοβαρές ανησυχίες για την κατάσταση, με ένα εμπιστευτικό διάβημα που απηύθηνε προς την κυβέρνηση της Ταϊλάνδης τον Μάρτιο του 2003. Το Συμβούλιο θα παρακολουθεί εκ του σύνεγγυς την περαιτέρω εξέλιξη του προβλήματος αυτού, και εάν χρειασθεί, θα αποφασίσει να αντιδράσει καταλλήλως, εφόσον η κατάσταση δεν βελτιωθεί.

3. Η Ευρωπαϊκή Ένωση εξέφρασε συστηματικά την για λόγους αρχής αντίθεσή της προς την θανατική καταδίκη που επιβάλλεται σε άλλες χώρες της περιοχής, συμπεριλαμβανομένων των περιπτώσεων εγκλημάτων που έχουν σχέση με ναρκωτικά, θα εξακολουθήσει δε να ενεργεί τοιουτοτρόπως.